**P R O D A J N A P O G O D B A**

**za parkirno mesto št.** **v parkirni hiši Kozolec II,** na naslovu Dvorakova ulica 3v Ljubljani

ki jo dogovorita in skleneta:

**1. MESTNA OBČINA LJUBLJANA, Mestni trg 1, 1000 Ljubljana**, ki jo zastopa župan Zoran Janković

Identifikacijska številka za DDV: SI 67593321

Matična številka: 5874025000

(v nadaljevanju: prodajalec)

in

**2.** **,** **,**

Identifikacijska številka za DDV:

Matična številka:

(v nadaljevanju: kupec)

1. člen

Pogodbeni stranki uvodoma ugotavljata:

**prvič:** da je predmet te pogodbe prodaja nepremičnin – parkirnega mesta št.       v izmeri       m2, ki je evidentiran kot posamezni del stavbe z identifikacijskim znakom 1725-1504-      v 3. kleti parkirne hiše Kozolec II, na naslovu Dvorakova ulica 3 v Ljubljani, katerih izključni lastnik je prodajalec, (v nadaljevanju nepremičnina);

**drugič:** da vzpostavitev etažne lastnine na predmetni stavbi, kjer so parkirna mesta še ni dokončno urejena. Dostop do parkirne hiše Kozolec II in predmetnega parkirnega mesta je v naravi urejen na način, da dostopna pot poteka skozi glavni vhod v garažno hišo Kozolec I ter po vertikalni poti do III. kleti in naprej po obstoječi servisni poti obstoječe tretje kleti parkirne hiše Kozolec I, do vhoda v parkirno hišo Kozolec II. Pravno bo dostop urejen v postopku ureditve etažne lastnine, za parkirno hišo Kozolec I, ki se ureja in poteka v nepravdnem postopku pred Okrajnim sodiščem v Ljubljani pod opr. št. II N 375/2015, pri čemer pa se prodajalec zavezuje, da bo v predmetnem postopku sodeloval z namenom, da se dostopna pravica formalno uredi, kupec pa je z navedenim seznanjen ter da, zapisano ne predstavlja ovire za sklenitev te pogodbe oz. stvarne ali pravne napake;

**tretjič:** da nepremičnina, ki je predmet te prodajne pogodbe ni vključena v načrt ravnanja s stvarnim premoženjem Mestne občine Ljubljana za leto 2019. Nepremičnina, ki je predmet te pogodbe se prodaja v skladu z 2. odstavkom 27. člena Zakona o stvarnem premoženju države in samoupravnih lokalnih skupnosti (ZSPDSLS-1), (Uradni list RS, št. 11/2018 in 79/18);

**četrtič:** da je bila prodaja predmetne nepremičnine potrjena s sklepom št. 10 na 134. seji kolegija župana MOL, z dne 19. 9. 2017;

**petič:** da je bila nepremičnina skladno z Zakonom o stvarnem premoženju države in samoupravnih lokalnih skupnosti (ZSPDSLS-1), (Uradni list RS, št. 11/2018 in 79/18) prodana na podlagi metode javnega zbiranja ponudb, ki je bilo javno objavljeno 16.3.2021 z rokom za sprejetje javne ponudbe 9.4.2021;

**šestič:** da je kupec dne Kliknite tukaj, če želite vnesti datum. pravočasno sprejel ponudbo za nakup;

**sedmič:** da je bila v skladu s prvim odstavkom 36. člena Zakona o stvarnem premoženju države in samoupravnih lokalnih skupnosti (ZSPDSLS-1), (Uradni list RS, št. 11/2018 in 79/18), predmetna nepremičnina 5. 7. 2019 in z novelacijo cenitve dne 20.9.2020 ocenjena s strani pooblaščenega ocenjevalca nepremičnin Srečka Veseliča;

**osmič:** da je kupec na podlagi Javnega zbiranja ponudb sprejel ponudbo za nakup parkirnega mesta v 3. kleti garažne hiše Kozolec II na naslovu Dvorakova 3 v Ljubljani po ceni       EUR z DDV;

**devetič:** da si je kupec nepremičnino, ki je predmet te pogodbe ogledal v naravi in v zvezi z njenim stanjem nima nobenih pripomb in jo kupuje po načelu »videno – kupljeno«.

2. člen

Prodajalec na podlagi prvega, drugega in desetega odstavka 51. člena Zakona o stvarnem premoženju države in samoupravnih lokalnih skupnosti (ZSPDSLS-1), (Uradni list RS, št. 11/2018 in 79/18) proda kupcu nepremičnino – parkirno mesto št.       v izmeri       m2, ki je evidentirano kot posamezni del stavbe z identifikacijskim znakom 1725-1504-     , ki se nahajata v 3. kleti parkirne hiše Kozolec II na naslovu Dvorakova 3 v Ljubljani skupaj s pripadajočim solastniškim deležem na splošnih skupnih delih stavbe proti plačilu celotne kupnine, ki je določena v tretjem členu te pogodbe.

Kupec prevzema vse pravice in obveznosti lastnika nepremičnine ter jih prevzame v posest po plačilu celotne kupnine.

Prodajalec izjavlja in jamči, da ima poravnane vse davčne in druge javnopravne obveznosti  in da bo poravnal vse stroške (redne in izredne) v zvezi s predmetno nepremičnino, ki odpadejo nanj do izročitve nepremičnine v posest.

3. člen

Kupec se zaveže plačati kupnino v višini       EUR in pripadajoči 22 % davek na dodano vrednost v višini       EUR, skupaj:

**EUR**

( z besedo:     , 00/100 evrov)

Kupec je v skladu z razpisno dokumentacijo dne Kliknite tukaj, če želite vnesti datum. plačal varščino v skupni višini       EUR, ki se vračuna v kupnino.

Preostanek kupnine v znesku       **EUR kupec plača v roku 8 (osem) dni** od sklenitve prodajne pogodbe na podračun enotnega zakladniškega računa MOL SI56 0126 1010 0000 114 odprtega pri Banki Slovenije, izvrševanje proračuna z obvezno navedbo namena plačila kupnine po prodajni pogodbi št. C7560-21-     . Pogodba velja kot račun.

4. člen

Pravočasno plačilo kupnine je bistvena sestavina te pogodbe. Če kupec ne plača kupnine v roku, določenem v tretjem členu te pogodbe, je ta pogodba razvezana po samem zakonu.

5. člen

Kupec s podpisom te pogodbe potrjuje, da je v celoti seznanjen z zemljiškoknjižnim in dejanskim stanjem nepremičnine in da mu je celotna nepremičnina v naravi poznana, tako po kvaliteti kot po legi in drugih posebnostih in se nepremičnina kot taka prenaša v last kupca po načelu videno-kupljeno.

Kupec nosi od dneva prevzema nepremičnine v last vsa javna in druga bremena za prevzeto nepremičnino.

6. člen

Skladno s 48. členom Zakona o stvarnem premoženju države in samoupravnih lokalnih skupnosti (ZSPDSLS-1, Uradni list RS, št. 11/2018 in 79/18) zemljiškoknjižno dovolilo ni sestavni del te pogodbe in se bo kupcu izročilo v roku 5 dni po prejemu celotne kupnine.

7. člen

Pogodbeni stranki se dogovorita, da kupec plača stroške notarske overitve podpisa na pogodbi. Kupec nosi tudi stroške zemljiškoknjižnega predloga za vpis lastninske pravice v zemljiško knjigo, ki se ga na podlagi te pogodbe zaveže vložiti kupec.

8. člen

Primopredaja nepremičnine se izvrši v roku 5 (pet) dni po plačilu celotne kupnine.

Pogodbeni stranki sta sporazumni, da bosta ob primopredaji sestavili primopredajni zapisnik, v katerem bo ugotovljeno stanje predmetne nepremičnine.

9. člen

Za nično šteje pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

– pridobitev posla ali

– za sklenitev posla pod ugodnejšimi pogoji ali

– za opustitev dolžnega nadzora nad izvajanjem pogodbenih obveznosti ali

– za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

10. člen

Pogodbeni stranki sta pogodbo prebrali in se z njeno vsebino v celoti strinjata. Pogodba je sklenjena in pravno veljavna, ko jo podpišeta obe pogodbeni stranki.

Vse morebitne spore iz te pogodbe, ki bi nastali med pogodbenima strankama, bosta stranki reševali sporazumno. V nasprotnem primeru bo spore reševalo pristojno sodišče v Ljubljani.

11. člen

Pogodbeni stranki se dogovorita, da sta za izvajanje te pogodbe odgovorna:

* na strani prodajalca      , ki je skrbnica te pogodbe,
* na strani kupca      ;

13. člen

Pogodba je sklenjena v 4 (štirih) izvodih. Stranki prejmeta vsaka po dva izvoda, pri čemer je en izvod kupca namenjen za zemljiško knjigo.

Pogodba št.: C7560-21-710…

Številka dok DS.: 4780-..

Datum: Datum:

**Kupec:** **Prodajalec:**

Kliknite tukaj, če želite vnesti besedilo. **Mestna občina Ljubljana**

**Župan**

**Zoran Janković**